கேள்வி: திவாகர் வாசு - வாழ்க்கை பற்றி நீங்கள் என்ன அறிந்துள்ளீர்கள்?
பதில்: ஒரு மட்டையாளராகத் தன்னுடைய கிரிக்கெட் வாழ்வைத் தொடங்கிய வாசு கிரிக்கெட் விளையாட்டின் சகலதுறைகளையும் கற்றுக் கொண்டார். இடதுகை மிதவேகப் பந்து வீச்சாளராகப் பந்து வீசீனார். 1993 ஆம் ஆண்டு ஏற்பட்ட ஓர் இருசக்கர வாகன விபத்துக்குப் பின்னர் வாசு தன்னுடைய பந்து வீசும் முறையை இடதுகை மரபுவழா சுழல் பந்து வீச்சாக மாற்றிக் கொண்டார். விபத்தில் இவருடைய இடது கணுக்காலில் மூன்று எலும்புகள் முறிந்தன. 1995 ஆம் ஆண்டு வாசுவின் இடது கண்ணில் பார்வை இழப்பு ஏற்பட்டது. 1988 முதல் 1999 ஆம் ஆண்டு வரை பதினோரு பருவங்களாக வாசி தமிழ்நாடு அணிக்காக விளையாடியிருக்கிறார். 2003-2004 ஆண்டு மட்டும் இவர் அசாம் அணிக்காக விளையாடினார். தன்னுடைய கிரிக்கெட் வாழ்வில் வாசு 76 முதல் தரப் போட்டிகளிலும் எனப்படும் 41 பன்னாட்டு ஒரு நாள் கிரிக்கெட் போட்டிகளிலும் பங்கேற்றுள்ளார். மேலும், வாசு தெற்கு மண்டல கிரிக்கெட் அணியிலும், கிரிக்கெட் மன்ற தலைவர் XI அணியிலும் விளையாடியுள்ளார். 1994-1995 ஆம் ஆண்டு கால இரஞ்சிக் கோப்பை கிரிக்கெட் ஆட்டத்தில் 17.94 சராசரியுடன் 34 விக்கெட்டுகளை வீழ்த்தி இரண்டாவது அதிகபட்ச விக்கெட் வீழ்த்தியவர் என்ற சாதனை படைத்தார். வாசு கிரிக்கெட் விளையாட்டின் சகலதுறை வல்லுநராக இருந்தபோதிலும் தேசிய அணிக்காக அவர் தேர்ந்தெடுக்கப்படவேயில்லை. தமிழ்நாடு கிரிக்கெட் சங்கத்தின் முதல் தரப் போட்டிகளோடு வாசுவின் கிரிக்கெட் வாழ்க்கை முடிந்து போனது. அனைத்துலக கிரிக்கெட் அமைப்பின் பந்துவீச்சுப் பயிற்சியாளராவதற்கு முன்பும், இந்தியக் கிரிக்கெட் கட்டுப்பாட்டு வாரியம் மற்றும் இந்தியன் பிரீமியர் லீக் போட்டிகளின் பயிற்சியாளராவதற்கு முன்பும் தேசிய கிரிக்கெட் சங்கத்தில் வாசு ஒரு பயிற்சியாளராக பணிபுரிந்தார். 2015 ஆம் ஆண்டு வாசு எம். வெங்கட்டரமணாவுடன் இணைந்து பிராக்யன் ஓய்சாவின் பந்துவீச்சு முறையினை திருத்தி அமைப்பதில் பங்கேற்றார்.